廚餘回收箱食滯咗?塞爆後一袋袋放地 網民憂垃圾徵費情況更失控
垃圾徵費將於8月1日起實施,為了減輕垃圾開支,不少人都計劃做好分類回收。最近有網民就在社交平台上傳照片,顯示屋苑的廚餘回收箱疑爆滿,住客只好將以膠袋裝好的廚餘放在回收箱周圍的地上,見到現場有多袋廚餘未有人收拾。網民笑言是「(回收箱)食滯咗」,而不少人則擔心或釀成鼠患,又指日後實施垃圾徵費,相關情況或更加嚴重。
有油塘街坊在facebook地區群組「
」上傳照片,拍到某屋苑有廚餘回收機疑「塞爆」,後來住客只能將多袋的廚餘繼續放至地上,「壞或者滿咗」、「側邊放過大嘅垃圾桶就可以解決問題」。有街坊表示,廚餘回收機要用手機程式才能「開蓋」,「可能啲人冇電話喺身」,但也有人指樓下也有廚餘機,「 我樓下有2部機,不過全部都full 晒」、「滿咗或壞咗應該自行處理,唔係就咁擺喺度」、「根本唔夠廚餘機,4棟樓1部廚餘機, 你話怎麼辦, 晚晚落到去都紅色,唯有擺喺旁邊, 已經向區議員反映過」。
照片被轉載到其他群組,有網民笑言是「(回收箱)食滯咗」,又指相中的情況反映社區回收設施不足,「當市民稍為回收廚餘就搞成咁!應該政府地方都要設廚餘機如:學校、醫院、公園、警署、消防局、所有政府物業都要大量加裝廚餘機才掂」、「咁大條邨得一部機,點可能夠」;亦有網民擔心滿地廚餘會造成鼠患問題,「之後又多鼠患」、「阿米(老鼠)表示,今次飽啦!」、「老鼠大過貓」。部份網民則一笑置之,留言笑稱「飽到嘔」、「要食保濟丸」。